Vino G. Bastian

Vino Giovanni Bastian (lahèr tangghâl 24 Maret 1982) èngghi panèka sorang palakon, moḍèl, sareng penyanyè Inḍonèsia. Vino èngghi panèka ana' ḍâri penulis novèl sè kalonta è Inḍonèsia, yakni Bastian Tito, sè tamaso' raka ḍâri palakon sareng moḍèl Inḍonèsia, Marsha Timothy. Vino ampon ngaollè nominasi sabânynya'an pèttong kalè kaangghuy Piala Citra.

Salèrana tamaso' sala sèttong aktor sè ngennèng Piala Citra bâgiyân Palakon Otama Lakè' Palèng Saé asareng kalabân palakon otama bâgiyân binè' ḍâlem filem sè sami - èngghi panèka asareng Fahrani è taon 2008 kaangghuy filem Radit sareng Jani.Anisa Putri Haniyah "Vino G. Bastian Konsisten Bersinar di Perfilman Indonesia" . RRI. 2025-12-17. Aksès 2026-01-14. 

 Kaoḍi'ân awwâlna 
Vino tamaso' ana' bungso ḍâri lèma' satarètanan. Orèng towana asmana Bastian Tito sè dhâddhi komikus sè kalonta karana dhâddhi karakter Wiro Sableng, tor èbhuna sè asmana Herna Deibby. Ramana katoronan Minangkabau, manabi èbhuna asalna ḍâri Minahasa.Ira Gita Natalia Sembiring dan Kistyarini. "Vino G Bastian Tahu Wiro Sableng dari Dongeng Orangtua" . Kompas. 2018-08-08. Aksès 2026-01-04. 

Vino mamarè pamolangna è jurusân S-1 Tèknik Kimia è Institut Tèknologi Inḍonèsia.Andika Aditia. "Lulusan Teknik Kimia dan Pilih Berhenti Kerja di Perusahaan, Vino G Bastian: Ternyata Bukan Passion Gue" . Kompas. 2024-01-05. Aksès 2026-01-14. 

 Karèr 
Nalèkana asakola SMP, salèrana molaè amaèn musik dhâddhi sè nabbhu drum. Salèrana pas dhâddi moḍèl tor è taon 2004 dhâddhi aktor sè lu-ghâlluna ḍâlem filem 30 Arè Nyarè Cinta. Ḍâlem filem sè èsutraḍaraè Upi Avianti kasebbhut, Vino alakon dhâddhi orèng lakè' sè nyatana homo. Filem kasebbhut èmaènaghi sareng aktris Nirina Zubir, Maria Agnes, Dinna Olivia, sareng Revaldo.

Salèrana sè akabin sareng Marsha Timothy panèka ḍâlem filem lu-ghâlluna kasebbhut aghâbây Erwin Arnada, direktur Rexenima, mamaèn polè Vino ḍâlem filem Catataan Akhèr Sakolaan (2005) arahan ḍâri sutraḍara Hanung Bramantyo. Akolaborasi polè kalabân Upi, Vino amaèn ḍâlem filem Nyatana, Cinta sareng Rock'n Roll (2006). Filem sè èghâbây Virgo Putra Filem kasebbhut èmaènaghi sareng Herjunot Ali tor Pottrè Inḍonèsia 2005 Nadine Chandrawinata. Tabârân amaèn filem sajen bânnya', èantarana Pessen Ḍâri Soarghâ (2006) sareng remake Badai Pastè Lèbat (2007). È taon 2008, Vino ngaollè pan-saponapan penghargaan è Piala Citra Fèstival Filem Inḍonèsia 2008 mènangka dhâddhi Palakon Otama Lakè' Palèng Saé sareng Indonesian Movie Awards 2008 mènangka dhâddhi Palakon Otama Lakè' Palèng Èkalèburè, Pasangan Palèng Saè, tor Pasangan Palèng Èkalèburè (asareng Fahrani) kaangghuy lakonna sè dhâddhi Radit ḍâlem filem Radit sareng Jani.

Taon 2009, Vino bisa manyangghâ Tora Sudiro ḍâri kennengenna tor ngennengngè peringkat nomer sèttong aktor filem Inḍonèsia kalabân bâjârân palèng larang tor palèng saè è salanjhângnga sajhârâna (Inḍonèsia's Highest-Paid Actor) kalabân bâjârân 250 Juta sèttong filem.

Taon 2013, Vino kaangghuy lu-ghâlluna amaèn ḍâlem sinètron sè mondhut unsur aghâma sè ajuḍul Coma Pangèran sè Onèng. Salèrana dhâddhi Ustad Zen sè ètugasaghi sareng Kyai Din kaangghuy acarama è sèttong dhisa sè èkènnèngngè sareng orèng jahat.

 Sombher